Heraclea (Cyclades)

Heraclea (Graece Ἡράκλεια sive Ηρακλειά) est insula a Naxo ad orientem versa, in catena insularum Cycladum inclusa. Ex administratione reformata anno 2010 una cum tribus insulis non inhabitatis unitatem popularem demi Naxi et Cycladum minorum in regione Aegaei Australis format. Historia Duo vici a Cultura Cycladum priore repetentes ab archaeologis prope Sanctum Mamam (Άγιος Μάμας) et Campum Sancti Athanasii (Κάμπος Αγίου Αθανασίου) reperti necnon sepulcra forma cistarum prope Sanctum Mamam insulam iam tertio millenio a.C.n. inhabitatam esse attestant. Arx (Κάστρο) prope Libadium (Λιβαδι) a portu Sancto Georgio in meridiem versum inter quartum et secundum saeculum a.C.n., ut putatur, aedificatum est. Medio Aevo et Imperio Ottomanico insula piratis praesidio erat. Visu digna Caverna Sancti Ioanni (Σπήλαιο Αγίου Ιωάννη) iuxta litus meridianum sita est. Per cuniculum angustum diametri fere 0.5 m ad primam cavernam diametri 27 x 17 m altitudinisque 10 m pervenitur, quam quinque aliae cavernae sequuntur. Ibi numerosae stalactites ac stalagmites concretae sunt. Longitudo systematis cavernarum est 80 m, area fere 2000 m². In ima caverna stagnum parvum est. Die 28 Augusti in vigilia festi Sancti Ioannis Baptisti in cavernis candelis illuminatis liturgia celebratur. Notae Nexus externi Situs officialis (Neograece, Anglice)